Mér finnst fátt skemmtilegra en að prófa eitthvað nýtt í eldhúsinu . Eins og einhverjir vita er marengsstafurinn í miklu uppáhaldi hjá mér og langaði mér því að gera eitthvað í svipuðu útliti en allt annað bragð . Eftir að vinkona mín sýndi mér mynd af fallegri jólatré köku ákvað ég að prófa að gera eftirrétt fyrir jólin úr piparköku , ostakökumús og saltkaramellu . Þessu blanda getur ekki klikkað en var þetta alveg rosalega gott ! Þetta verður því klárlega fastur liður um jól hér eftir . Mæli með að þið prófið að skella í þetta hátíðartré fyrir jólin , en mikilvægt er að gera það sólarhring áður en á að bera það fram . öll Hráefnin í þessa uppskrift finnið þið í verslunum Hagkaups Fjöldi : 20 - 25 Erfiðleikastig : Miðlungs 300 g púðusykur 150 g sýróp 200 ml rjómi 2 dl sykur 70 ml sýróp 1/2 tsk sjávarsalt 250 g hvítt súkkulaði 500 ml rjómi 400 g rjómaostur Annað Nóakropp velt upp úr gulldufti Aðferð Við byrjum á því að hita ofninn í 180° ( viftu ) Næst bræðum við saman smjör , púðusykur og sýróp . Í stóra hrærivélaskál hrærum við saman Kornax hveiti , matarsóda , negul , engifer og kanil . Þegar þurrefnin eru komin saman hellum við bræddu sykur / smjör blöndunni saman við og hnoðum vel saman . Þá næst klippum við jólatré út úr bökunarpappír , fletjum út deigið á sílíkonmottu eða bökunarpappír og skerum út tréin . Úr restinni af deiginu gerum við stjörnur eða aðrar piparkökur . Næst bökum við piparkökutréð í um það bil 12 mínútur eða þar til endarnir byrja að dekkjast . Pipparkökurnar þurfa töluvert minni tíma eða um 7 mínútur . Við setjum rjóma , sykur , sýróp , salt og smjör í pott . Leyfum að malla þar til karamellan fer að þykkna og dökkna örlítið . Þá tökum við karamelluna af hitanum og hellum í fat / ílát og leyfum að kólna . Byrjum á því að þeyta saman smjör , flórsykur og vanilludropa þar til það verður ljóst og létt . Næst bræðum við hvíttsúkkulaði yfir vatnsbaði . Meðan súkkulaðið er að bráðna hrærum við rjómaostinum saman smjörblönduna en pössum að þeyta ekki of mikið . Við leyfum hvíta súkkulaðinu að kólna örlítið . Á meðan stífþeytum við rjómann og jurtarjómann . Næst fer hvíta súkkulaðið saman við rjómaostakremið . Svo er öllu hrært varlega saman við stífþeytta rjómann og músinn sett í sprautupoka með stút 806 eða 808 . Við byrjum á því að setja 1x piparkökutré á bakka . Gott er að festa það með smá smjörkremi eða hvítu súkkulaði við bakkann svo það renni ekki ekki til . Næst sprautum við doppur yfir allt tréið með ostakökumúsinni , setjum smá karamellu yfir allt og karamellkurl . Síðan fer næsta lag að piparköku jólatréinu , doppur með ostakökumúsinni , saltkaramella og karamellukurl . Að lokum fer þriðja og síðasta lagið af piparkökutrénu og síðan doppur með ostakökumúsinni . Síðan er tré-ið skreytt að vild . Ég skreytti tréð með Nóakroppi sem ég velti upp úr gulldufti , makkarónum , marengskossum og gullflögum .